་སར་བཅས་པ་སྟེ། །ཁ་ཁྱེར་ཆུ་སྐྱེས་མེ་ཏོག་ཅན། །རེ་རེ་ལ་
ནི་སོར་བཞི་བཞིའོ། །ཞེང་དང་དཔངས་དག་རབ་ཏུ་མཉམ། །འཁོར་ལོ་རིན་ཆེན་པད་རལ་
གྲི། །ཐབ་ཁུང་དབུས་སུ་རྡོ་རྗེ་སྟེ། །དབུས་ཀྱི་ཞིང་ལ་སོར་གཅིག་ལ། །ཆུ་རུ་སོར་བརྒྱད་བྲི་
བར་བྱ། །ཞི་ལ་རྡུལ་ཚོན་དཀར་པོ་སྟེ། །རྒྱས་ལ་རྡུལ་ཚོན་སེར་པོས་བྱ། །དབང་ལ་དམར་བ་
གཞན་དག་ལ། །ནག་པོའམ་རྣམ་པ་ལྔ་ཉིད་དོ། །ལས་ཀྱི་དབྱེ་བས་ཕྱོགས་དབྱེ་སྟེ། །དུས་
དབྱེ་བ་ཡང་བརྟག་པ་ཡིན། །དེ་ཡི་ཕྱོགས་དང་དེ་ཡི་དུས། །དེ་འདྲའི་ལས་ལ་མཁས་པས་
དཔྱད། །སྔགས་པས་བྱང་དུ་མངོན་བལྟས་ལ། །ཞི་བའི་ལས་ནི་ཡང་དག་བརྩམ། །རྒྱས་ལ་
རྟག་ཏུ་ཤར་དུ་ཡིན། །མངོན་སྤྱོད་ལ་ནི་ལྷོ་རུ་སྟེ། །དབང་ལ་ནུབ་ཏུ་བཤད་པ་ཡིན། །དགུག་
དང་བསྐྲད་ལ་དེ་བཞིན་ནོ། །ཞི་བ་དགོང་མོ་བྱ་བ་སྟེ། །རྒྱས་ལ་ནངས་པར་བྱ་བ་ཡིན། །གདུག་
པའི་ལས་ནི་ཉི་ཕྱེད་ལ། །མཚན་མོའི་ཕྱེད་ན་དབང་སོགས་བྱ། །མཆོད་སྦྱིན་ཤིང་གི་ལྕུག་མ་ཡི། །
རྩེ་མོའི་ཆ་ནི་མ་ཉམས་པ། །བཟང་པོ་ལོ་མ་གཉིས་ལྡན་པ། །ལས་ཀྱི་དབྱེ་བས་དབྱེ་བར་བྱ། །
རྒྱས་པ་ལ་ནི་སོར་བཅུ་བཞི། །ཞི་བ་སོར་ནི་བཅུ་གཉིས་པ། །དབང་ལ་སོར་བཅུ་སྡང་བ་དང༌། །
-47-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བསྐྲད་པ་ལ་ནི་སོར་མོ་བརྒྱད། །འབྲུ་དང་ཡམ་ཤིང་ལ་སོགས་ཉིད། །བསངས་ནས་གཡས་
པའི་ཟུར་དུ་ནི། །ཇི་ལྟ་བར་ནི་གཞག་བྱ་སྟེ། །དེ་ཀུན་སྔགས་ཀྱིས་མངོན་པར་ཟ། །ལག་གཉིས་
ཁུ་ཚུར་སྦྱར་བྱ་སྟེ། །གུང་མོ་གཉིས་ནི་རབ་ཏུ་བརྐྱང༌། །རྫ་ས་ཐམས་ཅད་སྦྱང་བའི་ཕྱག་རྒྱ་ཡིན་
ནོ། །ༀ་ཤྲི་སྭཱ་ཧཱ། མར་སྦྱང་བའི་སྔགས་སོ། །ༀ་སྭཱ་ཧཱ། རྫས་བཀྲུ་བའི་སྔགས་སོ། །ཨོཾ་བཛྲ་སྭཱ་
ཧྭ། འབྲུ་སྦྱང་བའི་སྔགས་སོ། །ཨོཾ་ཀུ་རུ་ཀུ་རུ་སྭཱ་ཧཱ། རྫ་ས་གཞན་སྦྱང་བའི་སྔགས་སོ། །ཨོཾ་ཨཱ་
སྭཱ་ཧཱ། ཡམ་ཤིང་སྦྱང་བའི་སྔགས་སོ། །
སྦྱིན་སྲེག་ཡན་ལག་ལས་བྱུང་ཞིང༌། །ཐབ་ཁུང་བས་ཐུང་ཐབ་ཁུང་གཞུག། ཏིང་ངེ་
འཛིན་གྱི་མེ་སྦར་ལ། །ཡིད་ཀྱིས་མར་གྱི་སྲེག་བླུགས་སྦྱིན། །དེ་ནི་སོ་སོར་སྣང་བ་སྟེ། །བསམ་
གཏན་ལས་བྱུང་སྐུ་མངའ་བ། །དེ་ལས་ཞབས་བསིལ་ཞལ་བསིལ་དང༌། །འཐོར་འཐུང་མཆོད་
ཡོན་རིམ་བཞིན་དབུལ། །ཧ་ཅང་རིང་མིན་རྩེ་མ་ཉམས། །ཤར་བལྟས་གཡས་སྐོར་ཀུ་ཤ་
བཀྲམ། །རྩེ་མོ་ཕྱོགས་གཅིག་བསྟན་བྱ་སྟེ། །ཁ་ཁྱེར་སྟེང་དུ་གཞག་པར་བྱ། །ཙན་དན་ཨ་ཀ་
རུ་ཤིང་ངམ། །གཞན་ཡང་དྲི་ཡི་ཤིང་དག་གིས། །སྦྱིན་སྲེག་བྱ་ཕྱིར་རླུང་ཡབ་ཀྱིས། །མེ་ནི་སྦར་
བར་བྱས་ནས་ཀྱང༌། །གཟི་བརྗིད་སྐྱེད་ཅིང་མཚན་མ་བརྟག། མེ་ཡི་དབུས་སུ་པདྨ་དང་། །ཉི་
མའི་དཀྱིལ་འཁོར་ལ་བསྒོམས་ལ། །དེ་ནས་ཡང་ནི་སྤྱན་དྲང་བྱ། །སྤྱན་གསུམ་ཞལ་བཞི་ཕྱག་
བཞི་ཡི། །གསུས་ཆེན་རལ་པའི་ཐོར་གཙུག་ཅན། །གཡས་ན་མཆོག་སྦྱིན་ཕྲེང་བ་སྟེ། །གཡོན་
ན་དབྱུག་པ་སྤྱི་བླུགས་སོ། །ལས་དང་རྗེས་མཐུན་ཁ་དོག་ཅན། །ར་ཡི་སྐྱེ་གནས་ལས་བྱུང་
བསྒོམ། །ༀ་ཨེ་ཧྱ་ཧི་མ་ཧཱ་བྷུ་ཏ་དེ་ཝ་རི་ཥི་ཏེ་ཛ་ས་ད་མ་ༀ་ཧཱུཾ་ཏི། ཨ་ཧ་ར་ཨ་སྨིན་ས་ནི་ཧི་ཏོ་
བྷ་ཝ། སྤྱན་དྲང་བའི་ཚིགས་བཅད་དོ། །
མཆོད་ཡོན་ཞབས་བསིལ་དབུལ་བྱས་ལ། །སྤོས་ཁང་ཡོངས་སུ་བཟུང་བྱས་ཏེ། །འདོད་
ཡོན་དངོས་གྲུབ་རྟོགས་བྱའི་ཕྱིར། །དམ་ཚིག་ཡང་དག་བརྗོད་པར་བྱ། །ༀ་བཛྲ་ཨ་ན་ལ་མ་ཧཱ་
-48-

སྔགས་ལ་འཇུག་པའི་སྒོ་ལས། ཀྱཻ་རྡོ་རྗེའི་དཀྱིལ་ཆོག་དང་རབ་གནས་སོགས་བཞུགས། ༧༤༽
བུད་དྷ་ཛྭ་ལ
་ལ་སརྦ་བྷསྨི་ཀུ་རུ་སརྦ་དུཥྚ་ཧཱུྃ་ཕཊ། དྲྀ་ཤྱ། ཛཿཧཱུཾ་བཾ་ཧོཿ ས་མ་ཡ་སྟཱཾ། ས་མ་ཡ་ཧོཿ
དམ་ཚིག་སྦྱིན་པའི་ཚིགས་སུ་བཅད་པའོ། །དགང་གཟར་བླུགས་གཟར་བཟང་པོ་ཡི། །རྡོ་རྗེས་
མཚན་པར་ས་བོན་བསྒོམ། །ལག་པ་གཡས་པས་གཟུང་བྱ་སྟེ། །པུས་མོའི་བར་དུ་གནས་བྱས་
ནས། །སྐུ་གསུམ་བྱིན་གྱིས་བརླབས་བྱས་པ། །རང་རིག་ལྷ་ཡི་ཅོད་པན་ཅན། །རྩེ་གསུམ་རྡོ་
རྗེར་གནས་པའི་ལྕེ། །མེ་ཡི་ལྷ་ལ་སྲེག་བླུགས་དབུལ། །ཨོཾ་ཨགྣི་ཡེ་སྭཱ་ཧཱ། མར་གྱིའོ། །ༀ་
སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ། ཏིལ་ནག་པོའི་འོ། །ཨོཾ་བཛྲ་པུཥྐ་ཡེ་སྭཱ་ཧཱ། འབྲས་མ་ཆག་
པའི་འོ། །ཨོཾ་སརྦ་སྭཱ་པ་དེ་སྭཱ་ཧཱ། ཞོ་དང་ཟས་མཆོག་གིའོ། །ༀ་བཛྲ་བི་ཛ་ཡེ་སྭཱ་ཧཱ། འབྲས་སོ་
བའི་འོ། །ༀ་མ་ཧཱ་བེ་ག་ཡེ་སྭཱ་ཧཱ། ནས་ཀྱིའོ། །ༀ་མ་ཧཱ་བ་ལ་ཡེ་སྭཱ་ཧཱ། མོན་སྲན་གྲེའུ་འོ། །ༀ་
བཛྲ་གྷསྨ་རཱི་སྭཱ་ཧཱ། གྲོའི་འོ། །ༀ་བཛྲ་ཨ་ཡུ་ཥེ་སྭཱ་ཧཱ། དུར་བ་གཞོན་ནུའི་འོ། །ༀ་ཨ་པྲ་ཏ་ཧཱ་ད་
བཛྲ་ཡ་སྭཱ་ཧཱ། ཀུ་ཤའི་འོ། །ཨོཾ་བཛྲ་ཡ་སྭཱ་ཧཱ། ཨུ་དུམ་ཝ་རའི་འོ། །ༀ་བོ་དྷི་པྲིཀྵ་ཡ་སྭཱ་ཧཱ། ཨ་
ཤྭད་ཐའི་འོ། །ཨོཾ་བཛྲ་ལ་ཐཱ་ཡ་སྭཱ་ཧཱ། བ་ལ་ཀྵའི་འོ། །ཨོཾ་བཛྲ་ཀུ་བ་ར་ཡ་སྭཱ་ཧཱ། ནྱ་གྲོ་དྷའི་འོ། །
ༀ་ས་ཏ་ཀ་ར་སྭཱ་ཧཱ། ཨ་མྲའི་འོ། །
བླུགས་གཟར་མགོ་ནས་ལག་གཡས་ཀྱིས། །བརྟན་པར་གཟུང་བྱ་དགང་གཟར་གྱིས། །
ཁའི་མཐར་ཐུག་པར་བླུགས་གཟར་གྱིས། །མར་གྱི་རྒྱན་གྱིས་དགང་བའོ། །ཅིག་ཅར་དགང་
གཟར་བླུགས་གཟར་གྱིས། །སླར་ཡང་ལན་ནི་གསུམ་གསུམ་དུ། །གང་བའི་སྲེག་བླུགས་སྦྱིན་
བྱ་བ། །ཀུན་ནས་ཇི་ལྟར་ནུས་པས་སོ། །ཞི་བ་ལ་འདིར་ཐུན་མོང་སྟེ། །རྒྱས་པ་ལའང་དེ་ཉིད་
བསྟན། །དབང་ལ་སོགས་པའི་ལས་གཞན་ལ། །སྲེག་བླུགས་གཞན་ནི་སྦྱིན་པར་བྱ། །རེ་
རེའམ་ནི་གཉིས་སམ་གསུམ། །ཞི་དང་རྒྱས་ལ་བྱེད་པ་གང༌། །གཞུང་མང་བས་ནི་འཇིགས་པ་
ཡིས། །ཅུང་ཟད་མདོར་བསྡུས་བརྗོད་པར་བྱ། །ༀ་པདྨ་རཱ་གི་ཨགྣི་མ་པྲི་ན་མ་ཡ་ཨ་ནུ་ཀ་པྱ་
ཤཱནྟིཾ་ཀུ་རུ་སྭཱ་ཧཱ། མར་དང་ལྷན་ཅིག་པདྨའི་འོ། །ཨོཾ་གྷ་གྷ་གྷ་ཏ་ཡ་ཏེ་ཛོ་ར་ཛ་པྲི་ན་ཡ་ཤཱནྟིཾ་ཀུ་རུ་
-49-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྭཱ་ཧཱ། འོ་མ་དང་ལྷན་ཅིག་ཨུཏྤ་ལའི་འོ། །ༀ་སུ་སུ་སྤ་ཀུ་ལེ་བ་ལེ་ཛ་ལ་ནི་ཤཱནྟིཾ་ཀུ་རུ་སྭཱ་ཧཱ།
གུར་གུམ་དང་ལྷན་ཅིག་ཀུ་མུ་དའི་འོ། །ༀ་དྷརྨེདྷརྨཱ་རཱ་ཛ་ད་ཧ་ཧ་སརྦ་བིགྷན་ཤཱནྟིཾ་ཀུ་རུ་སྭཱ་ཧཱ།
ཙན་དན་དང་ལྷན་ཅིག་སིརྻའི་འོ། །ༀ་ཀཱི་ལི་སུ་ཀ་ལི་ཀ་ལ་རི་ཏ། སརྦ་པཱ་པཾ་ད་ཧྱ་མུ་ཀ་སྱ་
ཤཱནྟིཾ་ཀུ་རུ་སྭཱ་ཧཱ། དྲི་ཞིམ་པའི་ཏིལ་མར་དང་ལྷན་ཅིག་ཀ་ར་བི་རའི་འོ། །རྒྱས་པ་ལ་ཨ་མྲ།
ཨཉྙཾ་དང་། ཀཎྜ་ས་ལ་བིལ་བ་དང༌། །ཨུ་དུམ་ཝ་ར་རྫས་ལྔ་རྣམས། །སྔགས་པས་སྔགས་
འདིས་སྦྱིན་སྲེག་བྱ། །ཨོཾ་ག་ག་ནི་ག་ག་ན་བི་ལོ་ཀི་ཏེ་ཧཱུཾ་ཕཊ། ཏེ་ཛོ་རཱ་ཛ་ཨ་མུ་སྱ་པུཥྚི་ཀུ་རུ་
སྭཱ་ཧཱ། ཁ་དོག་དྲི་དང་མེ་ཡི་ལྕེ། །གཟུགས་དང་སྒྲ་ལ་སོགས་པ་ཡིས། །ཡོན་བདག་དགེ་འམ་
མི་དགེ་བ། །སྲེག་བླུགས་བསྲེགས་པས་མེ་པྲ་བརྟག། ཞི་ལ་ཁ་དོག་དཀར་འབར་བ། །རྒྱས་
པ་སེར་པོའི་རྣམ་པ་སྟེ། །དབང་ལ་མངོན་བརྗོད་དག་ལ་ནི། །དམར་དང་ནག་པའི་མེ་སྔགས་
སོ། །དབང་པོའི་གཞུའང་བཟང་བ་སྟེ། །གཡས་སུ་འཁྱིལ་བ་མཆོག་ཡིན་ནོ། །རྫ་རྔའི་སྒྲ་ལྟར་
ཟབ་པ་དང༌། །མེ་ལྕེ་སྣུམ་ཞིང་རྩེ་གཅིག་སྔགས། །མེ་སྟག་ནམ་འཕྲོ་དུ་བ་མང༌། །རིམ་གྱིས་
ལྡང་ཞིང་ཁད་ཀྱིས་འབར། །མཐའ་མར་རང་འབར་གཟི་བརྗིད་ཅན། །ཚ་ཞིང་འོད་ཟེར་འཕྲོ་བ་
དང༌། རྩེ་གསུམ་ཞིབ་མ་འདྲ་བ་ཉིད། །དེ་བཞིན་བ་ལང་མགོ་འདྲ་བ། །དེ་ལ་སོགས་པ་མཚན་
ངན་པ། །མི་དགེ་རྣམས་ཀྱང་བརྟག་པར་བྱ། །སྦྱིན་སྲེག་མཐའ་རུ་བསྡུ་བ་ལ། །མེ་ཏོག་སྤོས་
སོགས་མཆོད་པའི་ཚོགས། །ཕུལ་ཏེ་བསྟོད་ལ་འབར་བའི་མེ། །ཚིགས་བཅད་འདི་ཡིས་
གཤེགས་སུ་གསོལ། །རང་གི་དོན་དང་གཞན་གྱི་དོན། །བྱིན་ཟ་ཁྱོད་ཀྱིས་བསྒྲུབས་ཀྱིས་
གཤེགས། །དེ་བཞིན་དུས་སུ་སླར་གཤེགས་ཏེ། །བདག་གི་དངོས་གྲུབ་ཐམས་ཅད་མཛོད། །
འདི་ནི་ཡེ་ཤེས་མེ་དགྱེས་ཏེ། །རྡོ་རྗེ་འཆང་བ་རབ་ཏུ་དགྱེས། །བརྟག་པ་ཡི་ནི་རྒྱལ་བ་དགྱེས། །
གསེར་གྱི་མངའ་བདག་མཉེས་པ་དང་། །པདྨ་གར་གྱི་དབང་ཕྱུག་དགྱེས། །རྟ་མཆོག་རྒྱལ་པོ་
དགྱེས་པར་འགྱུར། །ཚངས་པ་བརྒྱ་བྱིན་དབང་ཕྱུག་ཆེ། །ཁྱབ་འཇུག་རླུང་ལྷ་སྟོབས་པོ་ཆེ། །
-50-

སྔགས་ལ་འཇུག་པའི་སྒོ་ལས། ཀྱཻ་རྡོ་རྗེའི་དཀྱིལ་ཆོག་དང་རབ་གནས་སོགས་བཞུགས། ༧༤༽
འདོད་པའི་ལྷ་དང་གཤོལ་མདའ་འཛིན། །ཟླ་བ་ཉི་མ་འདོན་གཞན་དང༌། །ས་བདག་ཞགས་པ་
འཛིན་པ་དང༌། །ཀུ་བེ་ར་དང་བདེན་བྲལ་དང༌། །ཆོས་ཀྱི་རྒྱལ་པོ་དང་ནི་གླུ། །དྲི་ཟ་ལྷ་མིན་
མིའམ་ཅི། །སུམ་ཅུ་རྩ་གསུམ་གནས་པ་དང༌། །རྒྱལ་པོ་ཆེན་པོ་གང་གནས་དང༌། །མཐའ་བྲལ་
དང་ནི་དགའ་ལྡན་ན། །གནས་པ་ཡི་ནི་ལྷ་རྣམས་དང༌། །འཕྲུལ་དགའ་ཡི་ནི་ལྷ་རྣམས་དང༌། །
དེ་བཞིན་གཞན་འཕྲུལ་དབང་བྱེད་དང༌། །གནས་གཙང་མ་ན་གང་གནས་དང༌། །འོད་ཟེར་ཅན་
གྱི་འཇིག་རྟེན་ཁམས། །མི་འབྱེད་ཁམས་སུ་གནས་པ་དང༌། །གླིང་གཞིར་གནས་པའི་སེམས་
ཅན་དང༌། །གང་ཞིག་ཁམས་གསུམ་གནས་པ་དང༌། །སྣོད་དང་འཇིག་རྟེན་སེམས་ཅན་དང༌། །
རྩྭ་དང་ཡལ་ག་རྩི་ཤིང་སོགས། །གང་ཞིག་རབ་དགའི་སར་གནས་དང༌། །དྲི་མེད་ཕ་རོལ་ཕྱིན་
པ་དང༌། །འོད་འཕྲོ་བ་ན་གནས་པ་དང་། །འོད་བྱེད་པ་ན་བཞུགས་པ་དང༌། །གང་ཞིག་སྦྱང་
དཀར་སོན་པ་དང༌། །མངོན་དུ་གྱུར་པ་གང་ཐོབ་དང༌། །གང་ཞིག་རིང་སོགས་ཐོབ་པ་དང༌། །
མི་གཡོ་བ་ནི་ནོན་པ་དང་། །ལེགས་པའི་བློ་གྲོས་ལ་གནས་དང༌། །གང་ཞིག་ཆོས་སྤྲིན་རྗེས་
སོན་པ། །ས་བཅུའི་དབང་ཕྱུག་མགོན་པོ་རྣམས། །དེ་དག་ཐམས་ཅད་དགྱེས་པར་འགྱུར། །
འཕགས་པའི་གང་ཟག་བརྒྱད་པོ་དང༌། །རྫོགས་སངས་རྒྱས་དང་ཉན་ཐོས་ཉིད། །བསེ་རུ་དང་
ནི་ཚོགས་གནས་དང༌། །དམྱལ་བ་ཡི་དྭགས་དུད་འགྲོ་དང༌། །ལྷ་དང་ལྷ་མ་ཡིན་དང་མི། །དེ་
ལྟར་ཚོགས་ཀྱི་དཀྱིལ་འཁོར་རོ། །དེ་དག་ཐམས་ཅད་སྦྱིན་སྲེག་གི །ཆོ་ག་འདིས་ནི་ཚིམ་པར་
འགྱུར། །ཞི་བ་ལ་ནི་འོ་མས་མཆོད། །རྒྱས་ལ་སེར་པོ་ཆུ་ཡིས་བསྒྲུབ། །དབང་དང་མངོན་སྤྱོད་
དག་ལ་ནི། །དམར་དང་ནག་པོའི་ཆུ་བླུགས་སོ། །ཞེས་བྱ་བ་ནི་མེ་ཞི་བར་བྱ་བའོ་ཞེས་
གསུངས་སོ། །དཀྱིལ་ཆོག་བཟང་པོ་ཡོངས་བཟུང་ཆོ་ག་ཉི་ཤུ་པའོ།། །།
[མ་དཔེ་༡༣༠པའི་མཇུག] དཔལ་ལྡན་དེ་ཉིད་འདུས་པའི་གསུང་རབ་ལ། །མི་ཕྱེད་དད་ཐོབ་མཻ་ཏྲིའི་མིང་ཅན་
གྱིས། །འཐོར་བ་སྡུད་དང་མ་ཚང་ཁ་འགེངས་སོགས། །ལྷག་བསམ་རྣམ་པར་དག་པའི་སྒོ་ནས་བསྒྲུབ། །དེ་ལྟར་བསྒྲུབས་
-51-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་དགེ་རྩའི་མཐུ་ཡིས་ནི། །ཕ་མས་གཙོ་བྱས་འགྲོ་དྲུག་སེམས་ཅན་རྣམས། །རྗེ་བཙུན་ཐམས་ཅད་མཁྱེན་པའི་ཞབས་
དྲུང་དུ། །རྒྱ་ཆེན་དེ་ཉིད་འདུས་པའི་གསུང་རབ་ལས། །བཤད་སྒྲུབ་སྙིང་པོ་ལོངས་པར་བྱིན་གྱིས་རློབས། །འདི་ནས་ལེབ་
བཏོན་བྱས་ནས་ཁྱེར་བ་རྣམས། །དཔལ་ལྡན་ཡེ་ཤེས་མགོན་པོ་འཁོར་བཅས་ཀྱིས། །མྱུར་དུ་སོད་ལ་སྙིང་ཁྲག་ཞལ་དུ་
སྟོབ། །དཔལ་ལྡན་འོད་འབར་གཉན་པོས་ལེགས་པར་སྲུངས། །བྱམས་པ་རྣམ་རྒྱལ་དད་པས་བཞེངས། །དགེ་ལེགས།།